CELEX: 22018D1804
Language: lv
Date: 2016-12-02 00:00:00
Title: EEZ Apvienotās komitejas Lēmums Nr. 244/2016 (2016. gada 2. decembris), ar ko groza EEZ līguma XIII pielikumu (Transports) [2018/1804]

22.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 296/37
               
            
         EEZ APVIENOTĀS KOMITEJAS LĒMUMS Nr. 244/2016
         (2016. gada 2. decembris),
         ar ko groza EEZ līguma XIII pielikumu (Transports) [2018/1804]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Eiropas Parlamenta un Padomes 2011. gada 27. septembra Direktīva 2011/76/ES, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem (1).
                  
               
                     (2)
                  
                  
                     Tādēļ būtu attiecīgi jāgroza EEZ līguma XIII pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma XIII pielikuma 18.a punktu (Eiropas Parlamenta un Padomes Direktīva 1999/62/EK) groza šādi:
            
                        1)
                     
                     
                        pievieno šādu ievilkumu:
                        
                                    “—
                                 
                                 
                                    
                                       32011 L 0076: Eiropas Parlamenta un Padomes 2011. gada 27. septembra Direktīvu 2011/76/ES (OV L 269, 14.10.2011., 1. lpp.).”;
                                 
                              
                  
                        2)
                     
                     
                        d) un e) punktus aizstāj ar šādiem:
                        
                                    “e)
                                 
                                 
                                    7.i panta 2. punktam pievieno šādas daļas:
                                    “Attiecībā uz autoceļu nodevu iekasēšanu Eiropas autoceļu tīklā citās Norvēģijas daļās (kas nav Norvēģijas dienvidaustrumos) pašreizējais autoceļu nodevu atlaižu vai samazinājumu apjoms regulārajiem lietotājiem var tikt piemērots autoceļu nodevu iekasēšanas kārtībai, kas ir spēkā dienā, kad stājas spēkā EEZ Apvienotās komitejas 2012. gada 13. jūlija Lēmums Nr. 129/2012 (2), ja starptautisko smago kravu pārvadājumu īpatsvars attiecīgajā infrastruktūras tīklā ir mazāks nekā 30 %.
                                    Attiecībā uz autoceļu nodevu iekasēšanas kārtību, kas ieviesta pēc EEZ Apvienotās komitejas Lēmuma Nr. 129/2012 spēkā stāšanās dienas, autoceļu nodevu atlaides vai samazinājumi regulārajiem lietotājiem var pārsniegt šīs direktīvas 7.i panta 2. punkta c) apakšpunktā noteikto līmeni, ja:
                                    
                                                —
                                             
                                             
                                                starptautisko smago kravu pārvadājumu īpatsvars attiecīgajā infrastruktūras tīklā nepārsniedz 5 %,
                                             
                                          
                                                —
                                             
                                             
                                                šāds atlaižu un samazinājumu līmenis ir pamatots ar īpašiem apstākļiem, jo īpaši, ja attiecīgais infrastruktūras tīkls sastāv no tiltiem vai tuneļiem, kas aizstāj pārceltuves.
                                             
                                          
                                       (2)  OV L 309, 8.11.2012., 8. lpp.””;"
                        
                                 
                              
                           (2)  OV L 309, 8.11.2012., 8. lpp.””;"
                        
                     
                  
                        3)
                     
                     
                        f) punktu pārnumurē par d) punktu, un “7. panta 9. punkts” tajā aizstāj ar “7. panta 1. punkts”.
                     
                  
         
            2. pants
            Direktīvas 2011/76/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2016. gada 3. decembrī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2016. gada 2. decembrī
            
               
                  EEZ Apvienotās komitejas vārdā –
               
               
                  priekšsēdētāja
               
               Bergdís ELLERTSDÓTTIR
            
         
         
            (1)  OV L 269, 14.10.2011., 1. lpp.
         
         
            (*1)  Konstitucionālās prasības nav norādītas.
      
      
         
            EBTA dalībvalstu deklarācija
            
            
               par EEZ Apvienotās komitejas Lēmumu Nr. 244/2016 par Direktīvas 2011/76/ES iekļaušanu EEZ līgumā
            
            Eiropas Parlamenta un Padomes 1999. gada 17. jūnija Direktīvas 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem (1) (ievērojot grozījumus ar Eiropas Parlamenta un Padomes 2011. gada 27. septembra Direktīvu 2011/76/ES, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem (2) 2. panta b) punkta, 7.c panta, 7.f panta 4. un 5. punkta, 7.g panta 1. punkta iv) apakšpunkta, 7.h panta 3. un 4. punkta, 7.i panta 1. punkta, 7.j panta 3. un 4. punkta, 11. panta 1. punkta a) un d) apakšpunkta un III.a un III.b pielikuma iekļaušana EEZ līgumā neskar EEZ līguma darbības jomu.
            
               (1)  OV L 187, 20.7.1999., 42. lpp.
            
            
               (2)  OV L 269, 14.10.2011., 1. lpp.